Lav et referat af nedenstående tekst:

Tekst:
Demokratifestivalen 'Demokratiets Genklang' løber af stablen i morgen og mandag. Programmet er spækket med toppolitikere, provokerende billedkunst, prominente meningsdannere og poetisk musik. Alt sammen har til formål at sætte politik på dagsordenen. Det hele skydes i gang klokken 10 med åbningsdebatten “Er demokratiet i krise?” Senere på dagen kommer klimaet på dagsordenen, mens der mandag er politisk topmøde. Her kan publikum blandt andet opleve Kristian Thulesen Dahl (DF), Pernille Vermund (NB), Mai Villadsen (EL) og Lars Løkke Rasmussen, som netop har stiftet det nye parti Moderaterne. Det hele er endda gratis, og du kan se førstedagens højdepunkter på TV2 Nord Salto søndag aften fra 19:45 til 20:05. Hård tone har konsekvenser Mandag aften efter 19.30-nyhederne sender vi på TV2 Nord også vores ugentlige debatmagasin 'Fokus' fra Musikkens Hus. Det kommer til at handle om tonen i den demokratiske debat i 2021. Netop den grove tone har konsekvenser for demokratiet ifølge Clement Kjærsgaard, der er ordstyrer til flere af demokratifestivalens debatter. - Tonen er blevet grov. Nogen afstår fra at stille op. Nogen afstår fra at ytre sig, og i det hele taget er det en udfordring for demokratiet, at tonen er blevet sådan, at det er blevet svært at tale sammen og at have den dialog, der er en væsentlig forudsætning for et velfungerende demokrati, siger han. Tonen er ikke kun i fokus i en forstand. Flere musikere slår også vejen forbi Musikkens Hus. Publikum kan blandt andet opleve Pernille Rosendahl, Teitur og Lydmor. Læs mere om festivalen her - og se det fulde program På TV2 Nord vil vi både søndag og mandag sende live direkte fra Musikkens Hus og endvidere bringe reportager og indslag fra demokratifestivalen - så se med.

Referat:
Søndag og mandag besøger flere prominente navne Musikkens Hus i Aalborg, hvor der er lagt op til talrige debatter.